De volhynske trappene

De volhynske trappene sammenfaller med Volhyn-podolske høyland, og er et vulkansk og basaltisk høyland,  og en 140 000 km² stor geologisk provins i østre Polen, sørvestre Belarus og nordvestre Ukraina. Da Sarmatia og Baltica kolliderte for 2–1,7 milliarder år siden skapte det varige spenninger i sutursonen mellom disse to terranene. Langs Den Sentral-belarusiske sutursone oppstod for 1,3–1 milliard år siden Orsja-Volhynia-grabenen mellom det arkeiske Sarmatia i sør og det paleoproterozoiske Fennoskandia i nord. Grabenen ble en aulacogen som etter hvert sprakk til en riftdal og muliggjorde et vulkansk utbrudd av mafisk lavasmelte som etterlot et flombasalt-område i Ukraina (Volhynia, Polen og Belarus (Orsja) – fordelt jevnt på sarmatiske og baltiske skjold. Elvene Styr og Pripjat renner gjennom området som utgjør trappene og omgir Korosten-plutonet.Bakun-Czubarow, N., Bialowolska, A., og Fedorysjin, J.; «Neoproterozoic flood basalts of Zabolottya and Babino Beds of the volcanogenic Volhynian Series and Polesie Series dolerites in the western margin of the East European Craton»  , Acta Geologica Polonica, vol 52, nr 4, 2002, side 481-496.

Den viktigste bergarten er flombasalt, akkurat som i de sibirske trappene. Ellers er det også noe andstein og konglomerat. Strukturen er ellers rik på gull, sølv og kobber, og det drives en rekke steinbrudd.

Før dette skaptes det mer kompakte Korosten-plutonet som trappene omgir. Denne intrusivprovinsen på 12 000 km² er om lag 1,8 milliarder år gammel og består av magmatisk lavasmelte. Bergartene er gabbro, anortositt, rapakivi og granitt, og plutonet trengte opp fra mantelen for 1,8 til 1,737 milliarder år siden. Det har vært hevdet at fenomenet inntraff i forbindelse med amalgamasjonen mellom Sarmatia og Fennoskandia (Baltica).Shumlyanskyy, Leonid; Ellam, Rob M.,; og Mitrokhin, Olexander: «The origin of basic rocks of the Korosten AMCG complex, Ukrainian shield: Implication of Nd and Sr isotope data», Lithos, vol 90, nr 3.4, side 214-222.

 Se også 
De sibirske trappene
Deccan-trappene

 Referanser 

Kategori:Europas geologi
Kategori:Ukrainas geologi
Kategori:Belarus’ geologi
Kategori:Polens geologi